
Всяка година допълнителни нови мерки - грантове, ваучери, лихви по заеми.
Миналата година в Пореч са открити 10,56 фирми на 1000 жители.
Пореч е един от хърватските градове с най-силно предприемачество и днес компаниите и предприемачите в Пореч наемат всеки шести работник в Истрия. От години град Пореч предлага множество предимства за начинаещи предприемачи, действащи такива и тези, които тепърва мислят за предприемачество.
Специална целева група е женското предприемачество, което имат потенциал, но се нуждае от допълнително насърчение и подкрепа. За тях са разработени по-специални мерки и по-високи размери на финансовата подкрепа. Особено интересна е безвъзмездната помощ, която е една от малкото в Република Хърватия, както и безплатна детска градина за дете през първите шест месеца за начинаещи предприемачи. Има и по-големи суми финансова подкрепа за младите хора, с цел тяхното мотивиране за стартиране на свой собствен предприемачески проект. Освен предприемаческия инкубатор, предприемаческите зони и друга предприемаческа инфраструктура, предлагат на бизнеса преки финансови стимули от бюджета чрез 8 мерки - подкрепа за начинаещи предприемачи, които отварят бизнес или търговско дружество за първи път, подкрепа за финансиране на подготовката и кандидатстването по европроекти, подкрепа за нова заетост и самостоятелна работа, подкрепа за създаване на уебсайт и уеб магазин, подкрепа за усвояване на занаят за грижи за деца, подкрепа за субсидиране закупуване на дълготрайни материални активи, подкрепа за внедряване на иновации в производството и подкрепа за субсидиране престоя на дете в детска градина за жени предприемачи. Освен за нови предприемачи и занаятчии, субсидиите са предназначени и за съществуващи стопански субекти.
Предприемачите също много добре приемат мярката, която продължава и през настоящата година, а именно кредитната линия „Предприемач в Истрия окръг 2020“, по която градът субсидира лихвения процент от 1 % на бенефициента на изгоден заем и се отпускат заеми за инвестиционни проекти и оборотни средства.
От настоящата година предлагат на предприемачите възможността да получат ваучери за безплатно използване на услугите на най-модерното промишлено оборудване и допълнителни технологии на производствения парк Torpedo в Риека. Според нуждите предприемачите могат да правят малки партиди, прототипи на продукти. Също така могат да ползват услугите на инженер, който моделира 3D идеите им и ги превръща в краен продукт. Освен 3D скенери те разполагат и с 3D принтери. Това са всички индустриални принтери, с които може да се печата от метал, пясък и полимер. Принтерите за пясък най-често се използват за инструментално производство, за изработка на форми, докато принтерите за метал са предназначени за напредналата металургия.

В допълнение към безвъзмездните средства, те също субсидират лихви по бизнес заеми.
Град Умаг е регистрирал 10,42 открити компании миналата година на 1000 жители.
Град Умаг, в сътрудничество с Агенцията за развитие на Истрия (IDA), Хърватската банка за възстановяване и развитие (HBOR) и други търговски банки, стартира програмата за кредитиране на предприемачи. Програмата за кредитиране включва две мерки - Заеми за малки и средни предприятия и Заеми за млади хора, начинаещи предприемачи и жени предприемачи (в сътрудничество с HBOR), а общият кредитен потенциал на град Умаг е 25 милиона куни (около 6,5 млн. лева).
Град Умаг субсидира лихвите по одобрените бизнес заеми от 1,25 %, когато става въпрос за нови инвестиции в индустриална зона Унгария и 1 % върху редовната лихва за заеми насочени към други инвестиции в района на град Умаг. Лихвите ще се субсидират за периода на ползване, изчакване и погасяване на кредита с 1 процентен пункт.
През 2022 година е обявена обществена покана за безвъзмездна финансова помощ по няколко мерки. Градът отпуска безвъзмездни субсидии на начинаещи предприемачи, които откриват за първи път търговско дружество и извършват дейност и имат седалище на територията на града.
Подкрепата може да възлиза на 50 % от приемливите и документирани разходи, а най-високата сума на подкрепата може да бъде 6000 куни (около 1600,00 лева) на бенефициент. Подкрепата се предоставя за покриване на част от разходите за създаване на бизнес планове/инвестиционни програми, покриващи част от разходите за закупуване на ИТ оборудване, след това част от разходите за закупуване на оборудване, инструменти и инвентар, покриват се и част от разходите за подреждане на бизнес помещения, и т.н.
Също така Градът предоставя безвъзмездни средства за субсидиране на част от разходите за закупуване на дълготрайни материални активи, безвъзмездни средства за финансиране на подготовка и кандидатстване на европроекти, субсидиране на част от разходите за полагане на професионални магистърски изпити и субсидиране на част от разходите за преквалификация и допълнително образование на безработни лица.

[bookmark: _Toc109129072]ОПАТИЯ
До 50 000 куни (около 13 000,00 лева) подкрепа за предприемачи.
Миналата година Опатия е регистрирала 7,88 компании на 1000 жители.
В поредица от мерки за предприемачите, град Опатия продължава с подкрепата на заетостта през 2022 година. По-конкретно, за всяко новонаето лице (над 30 години) се предлага еднократен стимул в размер на 10 000 HRK (около 2 600,00 лева) и 12 месечни стимули в размер на 20 % от брутната заплата, до максимум 2500 куни на месец. Освен това за всяко новоназначено лице до 30-годишна възраст, опциите включват еднократен стимул в размер на 11 000 куни (около 2 800 лева) и 12 месечни стимули в размер на 25 % от брутната заплата, с максимум 3000 куни (около 780 лева) месечно, а за всяко новоназначено лице с увреждане: еднократно възнаграждение в размер на 15 000 куни (около 3 900 лева) и 12 месечни възнаграждения в размер до 30 % от брутната заплата, като максимумът е 4 000 куни (около 1000 лева) на месец.
Освен това има безвъзмездни средства за започване на самостоятелен бизнес, за извършване на дейности на територията на определени местни съвети и стимули за разходи за професионално обучение и развитие на служители и занаятчии, разходи за дигитализация на бизнеса и дигиталния маркетинг, разходи за кандидатстване в процедури за безвъзмездни средства от фондове на ЕС или национални фондове, разходи за доставка и инсталиране на оборудване и машини и подмяна на съществуващо такова, и за субсидии за лихви по кредити по програми, обявени от Приморско-горанска област или компетентни министерства по програми на HBOR или сключени с търговска банка, както и за лихви по кредити за финансиране на проекти, за които са одобрени безвъзмездни средства от фондовете на ЕС или национални фондове. По този начин предприемачите от Опатия могат да получат до 50 000 куни (около 13 000,00 лева) помощ годишно.
Град Опатия субсидира разходите за редовна лихва в размер на максимум 2 процентни пункта за целия срок на договора за заем, при условие че средства за тази цел са предвидени в бюджета, до максимална сума от 20 000 куни (около 5 200 лева) на година.
Общият размер на стимулите въз основа на лихви по заеми може да възлиза на максимум 100 000 куни (около 26 000 лева) през 2022 г.

[bookmark: _Toc109129073]ПУЛА
1,5 милиона куни (около 400 000,00 лева) подкрепа през 2022 г. чрез шест мерки.
С 5,82 открити фирми на 1000 жители и общ брой от 305 отворени фирми, град Пула също се нарежда в първите десет града.
През 2022 г. град Пула е разработил пакет от мерки за насърчаване развитието на малкия бизнес в града. С приемането на Решението за насърчаване на развитието на малкия бизнес чрез отпускане на безвъзмездни средства за развитие на предприемачеството в град Пула през 2022 г. под името „Грантове Пула 2022 г.“, 1,5 милиона куни (около 400 000,00 лева) безвъзмездни средства ще бъдат отпуснати от Пула за предприемачи чрез шест мерки, като средствата са предвидени в бюджета за 2022 година.
Първата мярка се отнася за подпомагане на новосъздадени компании, втората за дигитализация на бизнеса и дигитален маркетинг, както и за създаване на нови работни места и самонаемане, допълнително за субсидиране на разходите за полагане на професионални и магистърски изпити и обучение на служители, подкрепа за съфинансиране закупуване на дълготрайни материални активи и подкрепа за ИТ сектора. Програмите за безвъзмездна помощ са приети и изпълнявани от 2012 г. (с изключение на 2013 г.). От 2012 г. до 2021 г. са одобрени 968 искания за подкрепа в размер на 11 милиона куни (около 3 млн. лева) по 9 програми за безвъзмездна помощ.

5 милиона куни (около 1,3 млн. лева) подкрепа през 2022 г.
Осиек е на върха по отношение на броя на откритите компании през 2021 г., общо 396.
Град Осиек участва активно в развитието на предприемачеството чрез работата на предприемачески инкубатори и технологични паркове, центрове за предприемачество, предприемачески и ИТ зони, които са почти напълно запълнени, като в момента се работи по допълнителното разширяване на съществуващите зони и отварянето на нови. С общата програма за развитие на предприемачеството в размер на 8,5 милиона куни годишно (около 2,2 млн. лева), град Осиек насърчава укрепването на конкурентоспособността на предприемачите, развитието на предприемаческата инфраструктура, субсидирането на лихвените проценти за предприемачески заеми, образованието и информацията за предприемачеството и програма за мерки за подпомагане на земеделието.
Градът е фокусирал своите усилия в укрепване на ИТ сектора и чрез специално оборудвани хардуерни лаборатории, предоставени на предприемачите и предложени възможности за създаване на прототипи. Пример е компанията Orqa, която произвежда специални очила за управление на дронове и др. специфични комуникации (военна индустрия, медицина и др.). Градът е в постоянна комуникация с Осиек Софтуер Сити като най-важната асоциация-чадър, която събира ИТ компании, и заедно се създават необходимите предпоставки за развитието на ИТ сектора в града.
Бизнес инкубатор BIOS е един от най-големите инкубатори в Република Хърватия с 44 компании и над 250 служители, от които 26 са ИТ компании на обща площ от 4500 m2. 
Град Осиек е взел решение за сключване на споразумение за сътрудничество при изпълнението на проекта „Жилищни кредити във функцията за стимулиране на икономиката“ с област Осиек-Бараня, въз основа на което градът субсидира лихвените проценти за хърватски граждани, живеещи и работещи в района на град Осиек, независимо от възрастта, за закупуване на апартамент или къща в района на град Осиек.
Еко-промишлената зона Неметин обхваща 100 хектара и е оборудвана с пълна инфраструктура: пътища, канализация за дъждовна и санитарна вода, обществено осветление, водоснабдяване, газоснабдяване, електричество, телефония и отопление. След изграждането и получаването на разрешение за ползване, инвеститорите могат да закупуват земя по различни модели на концесии (за скорост на строителство, разкриване на нови работни места.)
Бизнес зоната "IT Park" разполага с десет парцела, единият от които е градски, където ще бъде разположена централна сграда с коуъркинг и подобни съоръжения. Сега са запълнени шест парцела, като се планира разширение.
Икономическата зона Tenja е напълно заета и предназначена главно за микро и малки предприемачи.
За да засили конкурентоспособността на предприемачите, град Осиек обявява публични покани за безвъзмездни средства от Общата програма за насърчаване на развитието на предприемачеството в град Осиек, като предприемачите могат да кандидатстват за осем мерки, за които сума от 5 милиона куни (около 1,3 млн. лева)  е планирана за 2022 година.
Осиек е сред първите 10 града в Хърватия по отношение на икономически показатели като брой служители или общ доход. Осиек държи стабилно 4-то място и второ място в страната сред първите 10 града по отношение на нетна печалба (повече от 669 милиона куни), като само Загреб е пред Осиек.

1,25 милиона куни (около 320 000,00 лева) за предприемачи.
По данни за миналата година град Самобор е в челната десетка и по брой открити фирми, общо 163.
Градът всяка година подкрепя финансово развитието на предприемачеството и занаятите в района на града, като непрекъснато наблюдава тенденциите на растеж и се опитва да коригира подкрепата в съответствие с тях. При планирането на отпуснатите средства се следват тенденциите от последните години, но и реалните нужди на бизнеса.
През 2022 г. град Самобор ще отпусне безвъзмездни средства за капиталови инвестиции в малки предприятия (планираната сума е 400 000 куни – около 100 000,00 лева), безвъзмездна помощ за заетост и самостоятелна заетост (планираната сума е 425 000 куни – около 110 000,00 лева), безвъзмездна помощ за художествени и традиционни занаяти (планираната сума е 50 000 куни – около 13 000 лева), субсидии за наем на бизнес помещения в бизнес инкубатора на MTS (планираната сума е 375 000 куни – около 100 000 лева). Също така субсидират Асоциацията на занаятчиите в Самобор и изпълнението на програми и насърчаване на предприемачеството и туризма чрез програмите на Центъра за предприемачество Самобор.

1,2 милиона куни (около 300 000 лева) за занаятчии.
Миналата година в Дубровник са регистрирани 161 нови компании. 
Град Дубровник разработва и изпълнява няколко програми, предназначени за предприемачи, най-известните от които са Подкрепа за традиционни занаяти и Подкрепа за жени предприемачи. В края на април 2022 г. град Дубровник обяви годишен търг за безвъзмездни средства за занаятчии, които извършват традиционни занаятчийски дейности в района на град Дубровник. През 2022 г. ще отпуска общо 50 помощи в размер на 2000 куни (около 520 лева) месечно. Планирано е да се изплащат през цялата година, а не само в рамките на 6 месеца, каквато е било до момента.
В бюджета за 2022 г. за целта са предвидени 1,2 млн. куни (около 300 000 лева) за 50 занаятчии.
Броят на предоставените субсидии непрекъснато нараства. От 30 получатели на субсидии през 2018 г. през следващата година са отпуснати 42 помощи. През миналата година са сключени общо 48 договора, одобрени са безвъзмездни средства за 6 нови компании.
Критериите за отпускане на субсидии включват продължителността на традицията на занаята, дефицита на занаята, минали резултати, желанието на занаятчията да предаде придобитите знания на наследниците си и желанието периодично да организира изложби и представяния на своите продукти, за да за насърчаване на дубровнишкото майсторство.
Градската администрация подкрепя работата на жените предприемачи като част от проекта „Развитие на женското предприемачество в град Дубровник“, организиран от град Дубровник с Хърватската стопанска камара – Областна камара на Дубровник и Хърватската асоциация на бизнес жените „Круг “ – филиал Дубровник.
Целта на програмата е да засили предприемаческия потенциал на жените в предприемачеството, да насърчи самостоятелната заетост на жените в град Дубровник, както и да постигне равенство между половете чрез икономическо овластяване на жените.
През 2022 година обявяването на публичната покана е предшествано от промени и привеждане в съответствие с новосъздадените обстоятелства и ситуацията, в която се намират предприемачите във връзка с пандемията от COVID 19, която значително засегна икономиката на град Дубровник.
Чрез работата на DURA (Агенция за бизнес развитие на Дубровник) се реализира проектът Предприемачески инкубатор (фабрика за идеи), който дава възможност на млади предприемачи и иноватори. DURA провежда и серия от обучения, предназначени за предприемачи в развитието на селските райони. 

Град Бели Манастир има 116 % ръст на фирмите през миналата година.
Напоследък в града се наблюдава търсене на градски офис площи от предприемачите, но всичко е заето.
Поради това, градската управа е започнала да мисли за модел, по който град Бели Манастир да закупи няколко бизнес помещения, да ги аранжира и да ги отдава под наем на заинтересовани предприемачи.
Приносът на градската администрация за развитието на икономиката през последните години обаче е много конкретен. От 2018 г. са в сила три основни мерки: подкрепа за повишаване на конкурентоспособността на предприемачите, подкрепа за маркетинг и насърчаване на предприемачите и подкрепа за съфинансиране на инвестиции в стандарти за качество и защита на интелектуалната собственост. През 2018 г. са изплатени 147 739 куни (около 38 000 лева) безвъзмездни средства като част от 215 736 куни (около 56 000 лева) инвестиции (68%), а общо осем стопански субекта са получили безвъзмездни средства. През 2019 г. са изплатени 297 289 куни (около 77 000 лева) подкрепа като дял от 431 851,72 куни (около 99 000 лева) в инвестиции (69%), а през 2021 г. са изплатени 295 377 куни (около 76 000 лева) подкрепа, а инвестицията е 423 039,60 куни около 110 000 лева (70%). През 2019 г. и 2020 г. подкрепа са получили по 18 стопански субекта годишно.
Откакто възникна пандемията коронавирус, град Бели Манастир е един от първите в Хърватия, който е взел решение относно критериите за отпускане на безвъзмездни средства поради забраната за работа на стопански субекти с действащите тогава епидемиологични мерки. Размерът на подпомагането се определя от броя на служителите, като през 2020 г. подпомагане са получили 52 стопански субекта на обща стойност 286 500 куни (около 74 000 лева), а през 2021 г. 15 стопански субекта получиха подпомагане в размер на 102 000 куни (около 26 000 лева).
Освен това Общинският съвет е решил да премахне 3 % градски данък върху продажбата на алкохолни напитки от началото на 2022 година, което помага за възстановяването на ресторантьорския бизнес, един от най-засегнатите сектори поради въвеждането на ограничителни мерки.
В ход е изпълнението на проект „Изграждане на складови мощности” в Бизнес зоната, за който e отпуснато финансиране от ЕС, със съфинансиране от 10,5 млн. куни (около 3 млн. лева) от Министерството на регионалното развитие.

Градът има 100 % ръст в броя на компаниите през 2021 г.
В допълнение към плана за насърчаване на местните компании на годишно ниво, е планирано насърчаване откриването на нови компании, базирани на диверсифицирано производство, особено фокусирани върху иновациите и цифровизацията в областта на селското стопанство и туризма. Редуцирани са допълнително като стимул и други такси, като например крайната цена на водата за стопанските субекти и извозването на отпадъци. 
Един от примерите за инвестиция с бързи и интелигентни промени в устройствения план е изграждането на Plodine dd, където град Опузен за първи път ще има търговски център над 2000 m2 на своя територия, което е огромна стъпка напред за цялата област поради заетостта на хора от района и в същото време и повишената интензивност на транзитните гости поради положението си по протежение на държавния път D8 към Дубровник. Освен търговската верига Плодине скоро се очаква да отворят още два големи центъра, където очакват да бъдат обявени търгове за над 150 работни места в тези три фирми, което смятат за голяма крачка напред в заетостта в града и намаляване на безработицата в сериозен мащаб. Друго обстоятелство е скорошното отваряне на моста Пелешац. В същото време, поради по-краткото време за пътуване между Дубровник и Неретванската долина, търсенето на полудневни/дневни пътувания в района на долината ще се увеличи, което ще увеличи броя на новосъздадените агенции и други стартъп компании, които гравитират в сферата на туризма. Увеличение на гостите ще отбележат и частните стопанства и ресторантьори. Като цяло града очаква бърз икономически растеж през следващите 10 години.

